open-index/open-wikipedia-markdown huggingface dataset:
Budafok-Tétény

**Budafok-Tétény** [budafok-te:te:nj] estas la 22-a urba distrikto de Budapeŝto, la ĉefurbo de Hungario. Ĝi situas en la sudokcidento de la urba teritorio, ĉe la okcidenta bordo de la rivero Danubo.
eta|maldekstra|130ra|Blazono de la 22-a distrikto

## Bazaj informoj 
* poŝtkodoj: 1221-1225
* areo: 34 km²
* loĝantaro: 51 000 en 2003
eta|250ra|Preĝejo de Budafok-Tétény
eta|250ra|Urbodomo de Budafok

## Historio 
Tiu parto estis loĝata jam de romianoj. En 1279 parlamento okazis en tiu loko. Post dominado de turkoj la loko estis nur vitejo. Tial Törley fondis tie farejon pri ĉampanjo. En 1950 formiĝis tiu distrikto el urbo Budafok kaj grandvilaĝoj Nagytétény kaj Budatétény. Ankaŭ tie konstruiĝis betonaj loĝlokoj dum la socialismo, tamen ne multaj.

## Vidindaĵoj 
* muzeoj (aparte menciita Memento Parko)
* Preĝejo de Sankta Leopoldo (Budafok)
* katolika Kirko Ĉieliro de Maria (Nagytétény) de 1755, la turo estas 33 m-ojn alta
* Kalvinana preĝejo (Budafok)
* Luterana preĝejo (Budafok)
* Kastelo de Nagytétény en Nagytétény
* Kastelo Törley (Budapeŝto)
* maŭzoleo de Törley
* Kastelo Sacelláry
* Kastelo Czuba–Durozier
* Urbodomo de Budafok
* protektata insulo, dum 50 jaroj sen homa esto

## Trafiko 
* aŭtobusoj, tramoj, fervojo, ŝipoj.

## Famuloj 
* en Budafok naskiĝis:
** aktoro Erzsi Máthé
** altlerneja instruisto Imre Menyhay
** futbalisto József Zakariás
** geografoj Ferenc Koch kaj Márton Pécsi
** muzikinstruisto Imre Bellovics
** operkantisto Gabriella Déry
** pentristoj Ödön Kaposy K. kaj László Kovács
** politikistoj Lajos Drahos kaj Istvánné Vass
** skulptisto Erzsébet Schaár
* en Budafok mortis:
** Géza Jakó (ceramikisto)
** József Mihalik (arthistoriisto)
** pentristo József Mezey
** vin- kaj vitkulturisto Sándor Pettenkoffer
* en Nagytétény naskiĝis:
** ekonomikisto Jenő Varga
** inĝeniero Géza Sasvári
** Adolf Havas (instruisto)
** kemiisto Vilmos Scherman
** libretisto József Romhányi
* en Budafok-Promontor mortis kuracisto kaj ĝardenisto Ferenc Entz
* en Kistétény mortis agronomo László Korizmics
* en Budatétény naskiĝis hidrologo Kálmán Tőry
* en Budatétény mortis Lajos Steiner (geofizikisto)

## Famaj nomportantoj 
* kemiisto Pál Tétényi
* orgenisto Melinda Kistétényi

## Partneraj urbaj distriktoj 
Partneraj urbaj distriktoj de Budafok-Tétény ekde 1991 estas
* 20ra la urba distrikto Bonn (centro) en Germanio;
* 20ra la (samnumera) 22-a distrikto (*Donaustadt*) de Vieno (Aŭstrio).
* 20ra Kristianstad (Svedio)
* 20ra Barót (Rumanio)

## Eksteraj ligiloj 
* www.bp22.hu – la kvartala retejo

Dosiero:Bfokevan.jpg|Luterana preĝejo
Dosiero:Bfokrefi.jpg|Kalvinana preĝejo
Dosiero:Czubor1.jpg|Kastelo de Czuba- Durozier
Dosiero:Torley4.jpg|Kastelo de Törley
Dosiero:Torleymaoz.jpg|Maŭzoleo Törley

Kategorio:Distriktoj de Budapeŝto
Saint-Cloud

**Saint-Cloud** [] estas franca komunumo kaj pariza ĉirkaŭurbo, lokita en la departemento Hauts-de-Seine - prononco laŭ sistemo IFA [] - kaj en la regiono Francilio - france *Île-de-France* [iːl dəˈfʁɑ̃s], laŭvorte "insulo de Francio") aŭ Pariza Regiono. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Nanterre kaj al la kantono ''''. La teritorio havas komunan limon kun . La urbo famiĝis aparte pro sia parko kaj la kastelo, detruita dum la jaro 1870 kadre de milito inter Francio kaj Prusio.

## Ĝemelurboj 
Ĝemelurboj de Saint-Cloud estas
*  Boadilla del Monte en Hispanio
* kadra|20ra Bonn-Bad Godesberg en Germanio
* kadra|20ra Frascati en Italio
*  Kortrejko en Flandrio, Belgio
*  Maidenhead kaj Windsor en Anglio, Britio
*  Settat en Maroko

## Famaj urbanoj 
Inter la famuloj, kiuj iam loĝis en la urbo, estas la francaj komponistoj
* Charles Gounod, (Parizo 1818 - Saint-Cloud 1893) kaj
* Maurice Ravel, (Ciboure 1875 - Parizo 1937).

## Kulturo 
La rokfestivalo Rock en Seine okazas ĉiujare en la parko de la nacia bieno, fine de aŭgusto. En 2009, 93 000 personoj venis por spekti la 46 koncertojn dum tri tagoj.

## Bildgalerio 

Mairie de Saint-Cloud.jpg|
Rue d'Orléans, Saint-Cloud.jpg|
Vue depuis le haut de l'escalier.jpg|
Pieter_Rudolph_Kleyn_001.jpg|

## Vidu ankaŭ 
* Komunumoj de Hauts-de-Seine
* Listo de urboj de Francio
* Saint-Cloud (stacidomo)
* Le Val d'Or (stacidomo)
* Les Coteaux (Tramtransporto en Parizo)
* Les Milons (Tramtransporto en Parizo)
* Parc de Saint-Cloud (Tramtransporto en Parizo)
* Parc de Saint-Cloud (pariza metrostacio)
* Saint-Cloud (pariza metrostacio)

## Eksteraj ligiloj 
*  ()


Kategorio:Komunumoj de Hauts-de-Seine
Kategorio:Urboj de Francio
Skolopo

La **skolopoj** estas grupo de sep nunaj tre similaj specioj de vadbirdoj de la genro *Scolopax*, familio de Skolopedoj kaj ordo de Ĥaradrioformaj, karakterizitaj de longa mallarĝa beko kaj kamufla malhelbruna plumaro. Nur du specioj de skolopoj estas disvastigitaj tutmonde, la aliaj estas lokitaj en insuloj. La plej parencaj specioj estas la tipaj galinagoj de la genro *Gallinago* (Thomas *et al.*, 2004).

## Specioj 
* Eŭrazia skolopo, *S. rusticola*
* Amamia skolopo, *S. mira*
* Bukidna skolopo aŭ Filipina skolopo, *S. bukidnonensis*
* Malhela skolopo, *S. saturata*
* Celebesa skolopo, *S. celebensis*
* Moluka skolopo, *S. rochussenii*
* Amerika skolopo, *S. minor*

## Kutimoj 
Tiuj estas arbaraj birdoj kiuj manĝas dumnokte aŭ vespere, serĉante senvertebrulojn en milda grundo per siaj longaj bekoj. Tiu kutimo kaj la kamufla plumaro malfaciligas ties vidateblojn kiam ili ripozas dumtage. Plej granda parto havas diferencigajn ceremoniojn plej ofte krepuske aŭ mateniĝe.

## Aspekto 
Ili estas birdoj de fortikaj korpoj kaj longaj bekoj. Ili havas tre flankajn okulojn kio permesas al ili preskaŭ 360° vidkapablon. Diferenciĝas de la tipaj galinagoj de la genro *Gallinago* pro la malhelaj strioj ĉekape ne tiom laŭlonge de la vizaĝo sed pli videble laŭlarĝe de flanko al flanko sur la krono.

## Historio 
Multaj skolopoj ekstingiĝis antaŭ longe kaj estas konataj nur pro fosiliaj aŭ subfosiliaj ostoj. Pro ties parenca rilato kun galinagoj de la genro *Gallinago*, la skolopoj estas nova grupo de birdoj se oni konsideru, ke la ĥaradrioformaj estas malnova birdogrupo. *Gallinago* kaj *Scolopax* disiĝis eble ĉirkaŭ malfrua Mioceno.

* "Scolopax baranensis" (fosilia, Frua Plioceno en Hungario) -  *nomen nudum*
* *Scolopax carmesinae* (fosilia, Frua/Meza Plioceno? en Menorko, Mediteraneo)
* *Scolopax hutchensi* (fosilia, Malfrua Plioceno - Frua Pleistoceno de Florido, Usono)
* Porto-Rika skolopo, *Scolopax anthonyi* (prahistoria)
* Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *BMC Evol. Biol.* **4**: 28.  PDF fulltext  Kroma Materialo

## Referencoj 

Kategorio:Skolopedoj
Urbeto (Japanio)

**Urbeto** (町 [maĉi] aŭ [ĉō]) estas afministra unuo de loka registaro en Japanio. Ili estas fonditaj laŭ Loka Aŭtonoma Juro, kaj rangas saman nivelon kiel urbo (市 [ŝi]) kaj vilaĝo (村 [mura]). Urbeto estas parto de distrikto aŭ kantono (郡 [gun]).

Vilaĝo povas iĝi urbeto kiam vilaĝo plenumas kondiĉojn difinitaj de gubernio laŭ 2-a sekcio de 8-a artikolo de Loka Aŭtonoma Juro.

## Vidu ankaŭ 
* urboj de Japanio
* vilaĝoj de Japanio
* distriktoj de Japanio
* gubernioj de Japanio
* listo de municipoj de Japanio

*
*
Kategorio:Setlejo
Subprefektlando

**Subprefektujo** aŭ **subprefektlando** estas administra unuo kiu estas sub prefektujo respektive prefektlando aŭ provinco.

## Brazilo 
Kelkaj grandaj urboj de Brazilo laŭvole starigas subprefektujon, kiuj ne havas politikan aŭ financajn aŭtonomion kaj dependas de la estro de municipo, kiu povas ankoraŭ, malkrei ilin laŭvole.

## Centr-Afrika Respubliko 
Ekzistas 71 subprefektujoj de Centr-Afrika Respubliko.

## Francio 
Ĉiuj francaj prefektujoj partiĝas je subprefektujoj kongruantaj arondismentoj. Vd. Subprefektujoj de Francio
Oleh Olĵiĉ

**Olĵiĉ-Kandiba Oleh** ukraine **Олег Ольжич-Кандиба** (8-a de julio 1907 – 10-a de junio 1944) estis ukraina arkeologo, poeto, politika aganto, filo de Oleksandr Olesj.

Naskiĝis en Ĵitomir, en 1923 kun familio elmigris en Ĉeĥoslovakion. Studis arĥeologion en Universitato de Karolo (Prago). Doktoriĝis en 1930. Kiel arĥeologo partoprenis esplorojn en Galicio, Pollando, Germanio, Usono, lekciis en la universitato de Harvard.

De 1929 - membro de Organizaĵo de Ukrainaj Naciistoj (OUN), 1939-41 estris ĝian Revolucian Tribunalon. En 1941-42 laboris en Kievo, de 1942 - en Lvivo. Vicestro de OUN (branĉo de A. Melnik), estro (1944). Fine de majo 1944 - arestita de gestapo, sendita al koncentrejo Sachenhausen. Li mortis dum torturado la 10an de junio 1944.

En Kievo estas planata starigo de monumento al O. Olĵiĉ-Kandiba.

Liaj unuaj poemkolektoj aperis en 1930-aj jaroj. Por Ukraina antologio poemojn de Oleh Olĵiĉ esperantigis Kris Long.

Kategorio:Ukrainaj verkistoj
Kategorio:Ukrainaj poetoj
Kategorio:Membroj de la Organizaĵo de Ukrainaj Naciistoj
Kategorio:Ukrainaj arkeologoj
Kategorio:Ukrainaj tradukistoj
Kategorio:Ukrainlingvaj poetoj
Demokrata Partio de Japanio

La **Demokrata Partio de Japanio** (民主党 [minŝutō]) estas socia-liberalisma partio de Japanio. Post la balotoj en 2009 ĝi estas la plej voĉdonata partio de la lando, kaj la nun reganta.

La DPJ estas fondita je 27-a de oktobro 1998, kiel la rezulto de kunfandiĝo
de kelkaj partioj de diversaj tendencoj, kiuj kontraŭis la politikajn manierojn de la Liberala Demokrata Partio (LDP). Ĝia membraro
kovras vastan spektron de la politikaj opinioj, ĉar
la membroj devenas el diversaj partioj, nome LDP
kaj la malaperintaj Socialista Partio de Japanio, ktp.

Ĝia prezidanto Kan Naoto estas la nuna ĉefministro de Japanio.

## Historiaj prezidantoj de la DPJ 
# Kan Naoto (27-a de aprilo 1998 – 25-a de septembro 1999)
# Hatoyama Yukio (25-a de septembro 1999 – 10-a de decembro 2002)
# Kan Naoto (10-a de decembro 2002 – 18-a de majo 2004)
# Okada Katsuya (18-a de majo 2004 – 17-a de septembro 2005)
# Maehara Seiji (17-a de septembro 2005 – 7-a de aprilo 2006)
# Ozawa Ichirō (7-a de aprilo 2006 – 16-a de majo 2009)
# Hatoyama Yukio (18-a de majo 2009 – 6-a de junio 2010)
# Kan Naoto (6-a de junio 2010 - )

## Eksteraj ligiloj 
* Oficiala retejo

## Vidu ankaŭ 
* Politikaj partioj de Japanio

Kategorio:Politikaj partioj de Japanio
Kategorio:Politikaj partioj fonditaj en 1998
Kategorio:Politikaj partioj malfonditaj en 2016
Amélie Helga Lundahl

eta|dekstra|Amélie Helga Lundahl (1870)
**Amélie Helga LUNDAHL** (Oulu, 26-a de majo 1850 - Helsinki, 20-a de aŭgusto 1914) estas Finna pentristino.

Ŝi studis en Belartoj Lernejo de Stokholmo kaj ŝi akiris studenton don iri sur kun ŝi studoj en la Académie Julian en Parizo. Pro la vizito en Bretonio en la 1870-a jardeko, ŝi decidis translokiĝi en Bretonio kaj la vizito estis ŝia inspiratio en ŝiaj tipaj pejzaĝoj kaj portretoj.

## Galerio 

Image:Girls Head Amelie Lundahl.jpg|*Jeune Bretonne* (1882)
Image:Breton_Girl_with_jar_ALundahl.jpg|''Portrait d'une Bretonne'' (1884)

## Links 
* Quelques-uns de ses tableaŭ 

Kategorio:Finnaj pentristoj
Krasnokamenko (Jalta municipo)

**Krasnokamenko** (antaŭ la jaro 1945 nomata *Kiziltaŝ*, , , ) estas urbotipa loĝloko de la Jalta municipo de Aŭtonoma Respubliko Krimeo, apartenas al la Gurzufa komunumo. La loĝloko troviĝas iom super la aŭtovojo Jalto-Simferopolo kaj estas ligita buse kaj trolebuse al Gurzufo kaj Jalto. En la loĝloko loĝas ĉirkaŭ 1 mil homoj, plejparte rusoj kaj ukrainoj.

La loĝloko ricevis sian nomon pro la roko "Ruĝa Ŝtono", kiu troviĝas
apude - grandega brunruĝa kalkoŝtono 72 metrojn alta kaj kovranta la areon de 125 m². En mezepoko sur la roko troviĝis eta fortikaĵo, kiu gardis la mont-pasejon *Gurbet-dereb-bogaz*, kiu kondukis al la valo de la rivero Kaĉo.

En la loĝloko troviĝas filio de vin-farejo "Gurzufo", ĉirkaŭ la loĝloko multas vitejoj kaj plantejoj de lavendo. Ĉirkaŭ la loĝloko oni kultivas la vinber-specon, kiu estas uzata por produktado de unu el la plej famaj vinoj en la mondo - la t.n. "Blanka moskatelo de la Ruĝa Ŝtono" (produktata de la Masandra vinfarejo).

En Krasnokamenko estas mezlernejo, infanĝardeno, biblioteko kaj kulturcentro. Tra la loĝloko pasas unu el la plej popularaj turismaj padoj por atingi la plej altan monton de Krimeo - Romankoŝon.

Kategorio:Loĝlokoj de la Jalta municipo
Kategorio:Urbotipaj loĝlokoj de Krimeo
Romankoŝo

**Romankoŝo** (, , ) estas la plej alta montosupro de la Krimea montaro, la plej alta punkto de la Krimea duoninsulo. La monto altas 1545 metrojn kaj apartenas al la Babugana altebenaĵo.

La monto troviĝas sur la teritorio de la Krimea naturprotekta rezervejo proksime al la malnova monta "Romanova" vojo (laŭ la familinomo de la rusiaj caroj), kiu ligas Jalton kaj Aluŝton. La ĉefa petro, kiu konsistigas la monton, estas kalkoŝtono.

## Ligiloj 
* 
* 

Kategorio:Montoj de Krimea montaro
Kategorio:Montoj kun alteco inter 0 kaj 999 m
Nikito (Jalta municipo)

**Nikito** (, , ) estas urbotipa loĝloko de la Jalta municipo de Aŭtonoma Respubliko Krimeo, administre ĝi apartenas al la Masandra komunumo. La loĝloko troviĝas 7 kilometrojn nordoriente de Jalto ĉe la aŭtovojo Jalto-Simferopolo.

En la loĝloko loĝas 2,2 mil homoj, plejparte rusoj kaj ukrainoj. La loĝloko estas ligita al Jalto per busa kaj trolebusa trafiko.

Nikito havas longan historion, oni mencias ĝin jam en frua mezepoko. Dum regado de ĝenovanoj Nikito estis sufiĉe granda loĝloko, tamen en la 18a jarcento ĝi preskaŭ plene senhomiĝis. En la jaro 1812 ĉi tie estis fondita la Nikita Botanika Ĝardeno, kiu ĝis nun estas la ĉefa entrepreno kaj vidindaĵo de la loĝloko.

La loĝloko havas mezlernejon, infanĝardenon, kulturcentron. Tre proksime al la loĝloko troviĝas kabo Martjano, kiun okupas la samnoma natur-rezervejo.

## Vidu ankaŭ 
* Nikita Botanika Ĝardeno

Kategorio:Loĝlokoj de la Jalta municipo
Kategorio:Urbotipaj loĝlokoj de Krimeo
Laŭkapa divido de kosto

**Laŭkapa divido de kosto** signifas ke oni dividas tutan koston de ĉiuj membroj manĝantaj de grupo po nombro de membroj ĉe restoracio kaj ĉiuj de la grupo pagas egalan monon mem. Unu membro devas averaĝan monon de kosto de la membroj.

## Kalkulo 
Oni kalkulas sumon da mono kiom ĉiu membro de la grupo devas pagi per jena ekvacio kiam, ekzemple, ***n*** da membroj manĝas ĉe restoracio kaj ili devas pagi egalan kvanton da mono.

\bar{k}=\frac{k_{m1} + k_{m2} + \cdots  k_{mn}}{n}

\bar{k}
: kosto de plado kiun unu membro de la grupo devas pagi

 k_{m1}
: kosto de plado kiun membro *1-a* mendas por si

 k_{m2}
: kosto de plado kiun membro *2-a* mendas por si

\cdots

 k_{mn}
: kosto de plado kiun membro *n-a* mendas por si

n
: nombro de membroj de grupo

Ekzemple, kvar personoj A, B, C, kaj D iras al restoracio, kaj A mendas pladon kostantan 10 eŭrojn, B mendas kostantan 20 eŭrojn, C mendas kostantan 35 eŭrojn kaj D mendas kostantan 35 eŭrojn.

\bar{k}=\frac{10 + 20 + 35 + 35}{4} = 25

Ĉiu membro devas pagi 25 eŭrojn. En tiu kazo, A kaj B devas pagi pli multe ol la individuaj kostoj de la pladoj, kiujn ili mendas por si.

Kategorio:Interpersona rilatado
Kategorio:Mono
Estraro de UEA 1956-1959

En **Estraro de UEA** dum la oficperiodo 1956-1959 oficis jenaj personoj:

## Prezidanto
*Giorgio Canuto

## Vicprezidantoj
*Harry Holmes
*P.M. Mabesoone, (financoj) ĝis somero 1957.

## Ĝenerala sekretario
*Ivo Lapenna

## Aliaj estraranoj
*René Llech-Walter, (kongresoj, poste financoj) 
*Giordano Azzi, (kulturaj aferoj)
*Wilhelm Herrmann, (landaj kaj fakaj asocioj)

## Vidu ankaŭ
Kategorio:Esperanto en 1956
Estraro de UEA 1953-1955

En **Estraro de UEA** dum la oficperiodo 1953-1955 oficis jenaj personoj:

## Prezidanto
*Ernfrid Malmgren

## Vicprezidanto
*David Kennedy

## Aliaj estraranoj
*Hans Jakob
*Paul Kempeneers
*Ivo Lapenna
*Arthur C. Oliver
*Jean Guillaume

Notoj: Jean Guillaume eniris la Estraron en 1954. Komence de 1955 eksiĝis Paul Kempeneers kaj A. C. Oliver. Ankaŭ Hans Jakob eksiĝis, sed revenis ĝis la kongreso en 1955. Pro tiaj konfliktoj en la Estraro (interalie pro la doma demando), oni reelektis la Estraron en 1955 por unu jaro.

## Vidu ankaŭ
Kategorio:Esperanto en 1953
Estraro de UEA 1950-1953

En **Estraro de UEA** dum la oficperiodo 1950-1953 oficis jenaj personoj:

## Prezidanto
*Ernfrid Malmgren, (ĝeneralaj aferoj, universalaj kongresoj)

## Vicprezidanto
*Paul Kempeneers, (landaj asocioj)

## Aliaj estraranoj
*Hans Jakob, (Serva Centro, publikaĵoj, servoj)
*Ivo Lapenna, (eksteraj rilatoj, informado)
*Arthur C. Oliver, (financoj, administrado)

Noto: Kennedy, kiu estis eksiĝinta en Parizo (1950), revenis je pasko 1951 kaj okupiĝis pri fakaj asocioj.

## Vidu ankaŭ
Kategorio:Esperanto_en_1950
Estraro de UEA 1947-1950

En **Estraro de UEA** dum la oficperiodo 1947-1950 oficis jenaj personoj:

## Prezidanto
*Ernfrid Malmgren

## Vicprezidanto
*Paul Kempeneers

## Aliaj estraranoj
*Hans Jakob
*David Kennedy
*Ivo Lapenna
*Arthur C. Oliver
*Pierre Petit

## Vidu ankaŭ
Kategorio:Esperanto en 1947
Paul Nougé

**Paul NOUGÉ** (naskiĝinta en 1895 - mortinta en 1967) estis belga poeto kaj filozofo. Li estis unu el la plej influaj membroj de la superrealista skolo en Belgio. Li estis amiko kaj kunlaboranto de kunartistoj Marcel Mariën kaj René Magritte.

Nougé, Paul
Nougé, Paul
Nougé, Paul
Organizaĵo de Ukrainaj Naciistoj

**Organizaĵo de Ukrainaj Naciistoj** (OUN) . OUN estis fondita en Vieno en 1929, daŭrigante funkciadon de Ukraina Militista Organizaĵo. 

## Historio
La unua estro de OUN estis Jevhen Konovalec, mortigita de KGB-agento en Roterdamo en 1938. Post lia pereo ene de OUN okazis en 1940 disiĝo. De tiu tempo posteuloj de Stepan Bandera, OUN (b) kaj de Andrij Melnik, OUN (m) agas kiel apartaj politikaj fortoj kun la sama (komuna) celo.

La organizaĵo aktivis konspire, ĉefe en la Dua Pola Respubliko, pere de terorisma, flankataka, instrua kaj propagand-kleriga agado. OUN okazigis la 22-an de junio 1941 en Krakovo kongreson de nacia unuiĝo, kiun partoprenis 113 personoj - la kongreso anoncis manifeston pri kreo de ukraina ŝtato kaj baldaŭan registaron. Al la organizaĵo apartenis multaj ukrainaj intelektuloj, kiel Olena Teliha, mortigita de Gestapo en Kievo (1942).

## Viktimoj de la organizaĵo
* Bronisław Pieracki, pola ministro pri internaj aferoj, parlamentano
* Tadeusz Hołówko, pola politikisto, ŝtata aganto, publicisto, aktivisto de la prometeisma movado 

## Vidu ankaŭ
* Kontraŭpolismo
* Wiktor Poliszczuk
* Oleh Olĵiĉ

## Bibliografio
*   (audiobook)
* Dmitro Doncov, *Nacjonalizm* (Naciismo), Lwów 1926.
* Grzegorz Motyka, Dariusz Libionka, *Antypolska Akcja OUN-UPA 1943–1944. Fakty i interpretacje* (Kontraŭpola agado de OUN-URA 1943-1944. Faktoj kaj interpretoj), Warszawa 2002, eldonis Instituto pri Nacia Memoro (serio Konferencoj de IPN, 4-a olumo), ISBN 83-89078-09-0.
* Grzegorz Motyka, *Ukraińska partyzantka 1942-1960. Działalność Organizacji Ukraińskich Nacjonalistów i Ukraińskiej Powstańczej Armii* (Ukraina partizana movado 1942-1960. Agado de OUN kaj URA), Warszawa, Rytm, 2006.
* Wiktor Poliszczuk, *Ideologia nacjonalizmu ukraińskiego* (Ideologio de la ukraina naciismo), Toronto 1996.
* Robert Potocki, *Polityka państwa polskiego wobec zagadnienia ukraińskiego w latach 1930-1939* (Politiko de la pola ŝtato kontraŭ ukraina problemo en la jaroj 1930-1939), Lublin 2003, eldonis Instytut Europy Środkowo-Wschodniej, ISBN 83-917615-4-1.
* Władysław Siemaszko, Ewa Siemaszko, *Ludobójstwo dokonane przez nacjonalistów ukraińskich na ludności polskiej Wołynia 1939–1945* (Genocido farita de ukrainaj naciistoj kontraŭ pola loĝantaro de Volinio 1939-1945), Warszawa 2000, Eldonejo von borowiecky (kun financa helpo de Kancelario de la Prezidento de Pola Respubliko), ISBN 83-87689-34-3.


Kategorio:Historio de Ukrainio
Kategorio:Naciismaj partioj
Kategorio:Politika historio de Ukrainio
Kategorio:Volinia masakro
Kategorio:Kontraŭkomunismaj organizaĵoj
Kategorio:Politikaj partioj fonditaj en 1929
Yagi-Uda-anteno

**Yagi-Uda-anteno**, aŭ **Jagi-Uda-anteno**, estas anteno kun dipolo, reflektilo kaj minimume unu direktilo. Ĝi estis inventita en 1926 de profesoro Uda Shintaro de, tiam imperia, Universitato Tohoku en Sendajo. Anglalingva raporto unue aperis de Prof. Yagi Hidetsugu.
eta|Yagi-Uda-anteno por la 70cm amator-radio-bendo
eta|220ra|Yagi-Uda-anteno kun 3 elementoj por la tri radioamatoraj bendoj 10m, 15m, 20m
eta|maldekstra|Rilato inter antena longeco kaj gajno

La anteno havas gajnon, pli fortan radiadon kaj ricevon en la direkto de la direktilo(j) kompare al simpla dipolo. Tial ĝi aparte apreziĝas en amatora radioastronomio. Kutimaj antenoj por televido estas Jagi-Uda-antenoj kun multaj direktiloj.

Kategorio:Antenoj
Kategorio:Amatora radio
Uda Shintaro

**UDA Shintaro** (宇田 新太郎 **Uda Shintarō**;  – ) estis japana inventisto. Li estis profesoro de la tiam imperia, Universitato Tohoku en Sendai kaj inventis la Yagi-Uda-antenon.

Kategorio:Inventistoj
Kategorio:Japanoj
Norda Prismo

***Norda Prismo*** estis dumonata kultura revuo en Esperanto, kiu aperis de 1955 ĝis 1975. La fondinto kaj unua redaktoro de la gazeto estis Ferenc Szilágyi. Post la morto de Szilágyi la redaktadon daŭrigis William Auld ĝis 1972. *Norda Prismo* iĝis unu el la plej prestiĝaj literaturaj revuoj. La eldonado de *Norda Prismo* ĉesis en 1975, kaj Literatura Foiro fariĝis ĝia daŭriganto. 

Kategorio:Esperanto-gazetoj
Aliseksemo

[eta|La [simbolo de aliseksemo]]
**Aliseksemo** en medicina (psikiatria) kaj seksologia signifo estas plejparta aŭ ekskluziva erotika sentemo (reakciemo) al personoj de alia sekso. Laŭregule ĝi estas manifestata per senta inklino, pli intensa travivado aŭ neceso de sente pli signifaj rilatoj kun personoj de alia sekso, kapablo enamiĝi al ili , kutime ankaŭ per specife pli granda genitala reakciemo aŭ sopiro al fizika proksimeco aŭ orgasmaj agoj rilate al tiuj personoj.

Nealiseksemulo povas esti samseksemulo aŭ ambaŭseksemulo, eventuale ankaŭ *neniuseksemulo*. Ankoraŭ ne estas konata preciza kaŭzo de diversaj seksaj orientiĝoj. Multaj asertas ke seksprefero estas denaska eco, sed plejparto de la kristana konservemularo asertas ke tiu afero estas propravola elekto, kaj ke homoj konsideriĝu respondecaj pri sia agado.

Deviga aliseksemo temas pri la ideo, ke aliseksemo, precipe en virinoj, estas kaj supozata, kaj eldevigata per patriarkeca socio. Konsekvence, ĉiu, kiu diferencas de la aliseksema normo estas konsiderata aberacia aŭ abomeninda.

Aliflekseblo (kofrovorto inter "aliseksemo" kaj "fleksebla," kaj kalkeo de simila kofrovorto en la angla, *heteroflexibility*) estas formo de seksa orientiĝo aŭ situacia seksa konduto, karakterizata per minimuma samseksema aktiveco en alie ĉefe aliseksema orientiĝo, kiun oni distingas de ambaŭseksemo.


Kategorio:Seksa orientiĝo
Johann Crüger

eta|Praxis Pietatis Melica, titolpaĝo de la 39-a eldono, 1721
**Johann Crüger** (n. 9-an de aprilo 1598 en Groß Breesen ĉe Guben; m. 23-an de februaro 1662 en Berlino) estis Germana komponisto de konataj ekleziaj kantoj.

## Vivo 
*Johann Crüger* estis filo de gastejestro. Ĝis 1613 li vizitis la latinlernejon en Guben. Dum sia ĉisekva migrado trans Sorau kaj Breslau li alvenis al Regensburgo, kie li ricevis unuan muzikan edukadon ĉe Paulus Homberger. Post plua migrado en 1615 li atingis Berlinon, kie Crüger ĉe la gimnazio *Berlinisches Gymnasium zum Grauen Kloster* preparis sin al la studo de teologio. Ekde 1620 li studis teologion ĉe la universitato de Wittenberg kaj meminstrue plikleriĝis muzike. Ekde 1622 ĝis sia morto li estis dum 40 jaroj instruisto ĉe la gimnazio *Zum Grauen Kloster* kaj samtempe kantoro de la Nikolai-preĝejo en Berlino.

Unu el liaj filinoj edziniĝis kun la kortega pentristo Michael Conrad Hirt, kiu ankaŭ lin portretis.

## Verkaro 
Johann Crüger estas la kreinto de multnombraj konĉertaĵoj kaj muzikpedagogiaj skribaĵoj. En 1643 li konatiĝis kaj amikiĝis kun la fama poeto de ekleziaj kantoj Paul Gerhardt, por kiu li muzikigis diversajn sakalajn kantojn. En 1640 li eldonis la plej gravan eklezian kantaron de la 17-a jarcento, *Praxis pietatis melica* (praktiko de la pieco per kantoj). En dua kantokolekto kun 161 antoj, el tiuj 15 de Crüger, ankaŭ enestas tri muzikigitaj poeziaĵoj de lia samregionano Johann Franck.

### Sakralaj kantoj resp. komponaĵoj de Crüger en la aktuala evangela eklezikantaro Germana 
* Nun jauchzet , all ihr Frommen (9)
* Wie soll ich dich empfangen (11)
* Fröhlich soll mein Herze springen (36)
* Herzliebster Jesu, was hast du verbrochen (81)
* Auf,auf, meinHerz, mit Freuden (112)
* Zieh ein zu deinen Toren (133)
* Schmücke dich, o liebe Seele (218)
* Nun laßt uns Gott dem Herren (320)
* Nun danket alle Gott (321)
* Nun danket all und bringet Ehr (322)
* Ich singen dir mit Herz und Mund (324)
* Sei Lob und Ehr dem höchsten Gut (326)
* Jesu,, meine Freude (396)
* Liebe, du ans Kreuz für uns erhöhte (415)
* Lobet den Herren alle, die ihn ehren (447)
* Die Sonn hoch an dem Himmel steht (459)
* Lobet dem Herrn und dankt ihm seine Gaben (460)
* Ach wie flüchtig, ach wie nichtig (528)

## Fontoj 
* Evangelisches Gesangbuch, Verlagsgemeinschaft Gütersloh/Bielefeld/Neukirchen-Vluyn 1996

## Eksteraj ligiloj 
* 

Kategorio:Germanaj muzikteoriistoj
Kategorio:Germanaj klasikaj komponistoj
Kategorio:Komponistoj de la 17-a jarcento
Kategorio:Soraboj
Kategorio:Germanaj himnoverkistoj
Kategorio:Germanaj luteranoj
Kategorio:Germanaj barokaj komponistoj
Alcuinus

**Alkvino** (En la anglosaksa *Ealhwine*, Latine *Alcuinus*, 735-804) el York, estas Anglosaksa sciencisto kaj aŭtoro el la 8a jc. Laŭ la urbo, kie li mortis, foje li estas nomata Alkvino de Tours.

## Biografio 
Ĉirkaŭ 735 Alkvino estis naskita en la angla urbo York, kie en 778 li fariĝis bibliotekisto de la fama biblioteko.

Li estis lerninto de Ethelbert de York. En 781, dum vojaĝo al Romo li renkontis en Parma Karolon la Grandan, kiu persvadis lin eklabori por li.
Kaj efektive en 782, kune kun kelkaj samlandanoj, Alkvino iris el Anglio al la Franka Regno.

Karolo donis al li la regadon super pluraj abatejoj (interalie en Troyes kaj Ferrières). Li multe instruis, ankaŭ al Karolo mem, kaj al multaj el liaj infanoj kaj parencoj. En ĉi klera rondo pluraj alprenis kaŝnomon, Alkvino tie nomiĝis Flako (laŭ la fama Latina poeto Horacio).

Interkonsente kun Karolo, inter 790 kaj 793 li denove estis en Anglio, sed poste li restis daŭre en la Franka Regno. En 796 la abatejo de Sankta Marteno de Tours estis konfidita al li (tio ne implicas ke li mem aŭtomate estis mem benediktana monaĥo). Tie li multe kontribuis al la firmigo de l' observado de la reguloj kaj de la instruado; li formis tie grandan bibliotekon, precipe per kopiigado de famaj manuskriptoj el aliaj monaĥejoj, ekzemple el York, por tiea konservado (kaj uzado).

Depost 801 Alkvino kutime estis en Tours, kie li sin dediĉis ĉefe al studado de profana kaj de religia literaturo. Li mortis en Tours la 19-an de majo 804.

## Verkoj 
Alkvino estas centra figuro en la Karolida Renesanco. Li kontaktigis la Frankojn kun la Latina kulturo, kiu pluekzistadis ankoraŭ en Anglio. Lia ĉefa rolo estas en la disvastigo de kio liaepoke ankoraŭ restadis el literaturo de pli fruaj tempoj.

Vere originalaj ne estas liaj propraj verkaĵoj. Sed ja estis lia celo diskonigado, disvastigado.

Kiel ia "ministro pri instruado" de Karolo la Granda li igis konservi malnovajn tekstojn, organizis lernejojn, kontrolis la nivelon de l' instruado.

De li ni posedas kelkajn komentojn pri bibliaj libroj. Lia ĉefverko estas *De fide sanctae et individuae Trinitatis* (pri la sankta kaj nedividebla Triunuo), kie li multe pruntas el Aŭgusteno.

Krom tio restas de li ĉirkaŭ 300 leteroj: grava fonto de informoj por tiu epoko.

Li ankaŭ postlasis kelkajn poemojn. Ankaŭ verkaĵojn por lernejoj, ekzemple gramatikon pri la Latina.

## Eksteraj ligiloj 
* 
* Tekstoj en la latina lingvo

Kategorio:Naskiĝintoj en 735
Kategorio:Anglaj benediktanoj
Kategorio:Anglaj teologoj
Kategorio:Anglikanaj sanktuloj
Kategorio:Benediktanaj abatoj
Kategorio:Filozofoj de la 8-a jarcento
Kategorio:Frua mezepoko
Kategorio:Gramatikistoj de la latina lingvo
Kategorio:Karolida imperio
Kategorio:Karolo la Granda
Kategorio:Katolikaj sanktuloj
Kategorio:Katolikaj teologoj
Kategorio:Kristanaj sanktuloj de la 8-a jarcento
Kategorio:Mezepokaj teologoj
Kategorio:Latinlingvaj verkistoj
Kategorio:Retorikistoj
Kategorio:Anglosaksoj
Kategorio:Personoj de Jorko
Kategorio:Poetoj en anglosaksa lingvo
Kategorio:Skolastikistoj
Kategorio:Teologoj de la 8-a jarcento
Amamia skolopo

La **Amamia skolopo**, *Scolopax mira*, estas mezgranda vadbirdo de la genro *Scolopax*, familio de Skolopedoj, kiun nomigas la genro, kaj ordo de Ĥaradrioformaj, karakterizita de longa mallarĝa beko kaj kamufla malhelbruna plumaro. Ĝi estas iomete pli granda kaj longkrura ol la Eŭrazia skolopo kun kiu ĝi povus esti konsiderata samspecia.

Tiu specio estas endemio trovebla nur en arbaroj de du etaj insuloj de ĉeninsularo Amami-Oŝima, Okinavo kaj Tokunoŝima en suda Japanio. Oni ne multe scias pri tiu specio, sed ĝiaj kutimoj estas tre similaj al tiuj de Eŭrazia skolopo.
eta|maldekstre|220ra|Amamia skolopo (remburita).

La Amamia skolopo estis origine priskribita kiel subspecio de la Eŭrazia skolopo, ĉar junulo similis al Eŭrazia skolopo laŭkolore. Poste, kelkaj argumentis, ke la Amamia skolopo estis aparta specio — Kobayashi en 1979 kaj Cramp & Simmons en 1983. Komparo inter ambaŭ specioj pruvis iliajn distingajn fizikajn trajtojn, kaj kondukis al apero de la Amamia skolopo kiel aparta specio.

## Referencoj 
* *Shorebirds* de Hayman, Marchant kaj Prater, ISBN 0-7099-2034-2

## Vidu ankaŭ
* Endemiaj birdoj de Japanio

Kategorio:Skolopoj
Kategorio:Birdoj de Japanio
Filipina skolopo

La **Filipina skolopo** aŭ **Bukidna skolopo**, *Scolopax bukidnonensis*, estas mezgranda vadbirdo de la genro *Scolopax*, familio de Skolopedoj, kiun nomigas la genro, kaj ordo de Ĥaradrioformaj, karakterizita de longa mallarĝa beko kaj kamufla malhelbruna plumaro.

Ĝi estis priskribita kiel nova scienca specio nur tiom malfrue kiom 2001; kvankam la unuaj ekzempleroj estis kolektitaj jam en la 1960-aj jaroj, tiuj estis dekomence misidentigitaj kiel ekzempleroj de Eŭrazia skolopo. Nur kiam la birdo estis unuafoje aŭdata en 1993 kaj novaj ekzempleroj estis atingitaj en 1995, oni komprenis, ke temas pri tute nova specio. 

Tiu orientalisa specio loĝas nur ĉe montaraj arbaroj de insuloj Mindanao kaj Luzono en la Filipinoj. Ties medio estas tute malproksima kaj malfacile atingebla kaj taŭgas nek por homa loĝado nek por terkulturado, kio kompreneble favoras la specion.

Malmulto estas konata pri la specio kaj ties vivo en libero, sed oni scias ion pri flugaj parigadaj ceremonioj similaj al tiuj de aliaj specioj de la sama genro. 

## Bibliografio 
* *A new species of woodcock from the Philippines and a re-evaluation of other Asian/Papuasian woodcock* Forktail **17** Pg 1-12, R.S. Kennedy, T.H. Fisher, S.C B. Harrap, A.C. Diesmos kaj A. S. Manamtam (2001) 

## Vidu ankaŭ
*Filipinaj humidaj arbaroj

## Eksteraj ligiloj 
* **Filipina skolopo** ĉe Birdlife International

Kategorio:Skolopoj
Kategorio:Orientalisa faŭno
Vestfalio-Lipo

**Vestfalio-Lipo**, germane *Westfalen-Lippe*, estas landoparto de la federacia lando Nordrejn-Vestfalio de Germanio. La alia landoparto estas Rejnlando. Grandaj urboj en Vestfalio-Lippe estas Bochum, Dortmund, Münster (la ĉefurbo) kaj Bielefeld.
Nordrejn-Vestfalio estas la sola federacia lando de Germanio kun tiaj landopartoj. 

Vestfalio-Lipo unuigas la historiajn teritoriojn Vestfalio kaj Lipo.

La landoparto havas memstaran administradon, kiu centre plenumas iujn servojn - ekzemple rilate al eduko kaj mediprotektado - por la unuopaj distriktoj de la teritorio: Pri tiu administrado legu pli en la artikolo regiona ligo Vestfalio-Lipo.

En la regiono komence de la 2010-aj jaroj vivis proksimume 8,3 milionoj da homoj.

Kategorio:Vestfalio
Kategorio:Distrikto Lippe
Ernst Röhm

**Ernst Julius Röhm** (1887-1934) estis germana nacisocialisto. 

Li estris dum longa tempo la Sturmabteilung (SA), la milican parton de la NSDAP de Adolf Hitler.

En 1931 la socialdemokrata ĵurnalo *Münchener Post* *elŝrankigis* lin kiel samseksemulon.

En junio 1934 Hitler murdis Röhmon, asertante (malprave) ke Röhm volis puĉi (Röhm-puĉo). Lin anstataŭis Viktor Lutze.

SA estis senpotencigita favore al SS, kiun estris Heinrich Himmler.

eta|maldekstre|Ernst Röhm (dekstre)

Kategorio:GLAT-personoj
Kategorio:Naziaj politikistoj
Kategorio:Munkenanoj
Kategorio:Germanaj militistoj de la Unua Mondmilito
Kategorio:Germanaj naciistoj
Malhela skolopo

eta|maldekstre|220ra|
La **Malhela skolopo**, *Scolopax saturata*, estas mezgranda vadbirdo de la genro *Scolopax*, familio de Skolopedoj, kiun nomigas la genro, kaj ordo de Ĥaradrioformaj, karakterizita de longa mallarĝa beko kaj kamufla malhelbruna plumaro. Ĝi estas pli malgranda ol la Eŭrazia skolopo kaj havas multe pli malhelan plumaron.

Tiu specio limiĝas en malsekaj montaraj arbaroj de Sumatro, Javo kaj Novgvineo. Ĝi nestumas en muskolito en hela subgrundo. Ĝi montras flugajn parigadajn ceremoniojn kiel la Eŭrazia skolopo, sed la krioj estas malsamaj. Ĝi povas esti sufiĉe maltimida.

La subspecio *S. s. rosenbergii* (Schlegel, 1871), troviĝas en Novgvineo kaj foje ricevas statuson de aparta specio, kiel Novgvinea skolopo.

## Referenco 
*Shorebirds* de Hayman, Marchant kaj Prater, ISBN 0-7099-2034-2

Kategorio:Skolopoj
Kategorio:Birdoj de Azio
Ritlite

**Ritlite** (*ĉarega flanko*) estas natura rokformacio en la Iskar-montfendo, Bulgario, proksime al vilaĝo *Ljutibrod*. Ĝi estas el kalko- kaj sabloŝtono.

Ĝi estas aro de paralelaj ŝtonmuroj, altantaj ĉ. 60-80 sur la maldekstra bordo de rivero Iskar.

Ili longas 200-500 m kaj havas la okcidenta muro havas la dikon de 2,6 m. Ĉ. 40 m oriente de tio staras la dua muro (dika 6,5 m), la tria muro situas je 5 m kaj dikas same 6,5 m.

Ĝi estiĝis horizontale, kiam 65-195 milionojn da jarojn antaŭ sedimentiĝis la roktavoloj. Estiĝas kalko, kiu kun la sablo transformiĝis dum jarmilionoj al sabloŝtono. Poste la geologiaj tavoloj moviĝis al vertikala stato, la pli molaj kalkaj sabloŝtonoj pli forte erodiĝis.

angla teksto + foto

Kategorio:Provinco Vraca
Kategorio:Rokformacioj
Kategorio:Naturmemorindaĵoj
Léon Poliakov

**Léon Poliakov** (naskiĝis en 1910 en Sankt-Peterburgo, Rusio, mortis en 1997 Parizo) estis rusia historiisto, fakulo pri antisemitismo.

Poliakov naskiĝis en juda familio kaj poste loĝis en Italio, Germanio kaj Francio. Interalie li estis esplordirektoro en la Nacia Centro por Scienca Esploro.

Kategorio:Naskiĝintoj en Sankt-Peterburgo
Kategorio:Kavaliroj de la Honora Legio
Kategorio:Francaj historiistoj
Kategorio:Historiistoj de la Holokaŭsto
Kategorio:Francaj rezistantoj
Kategorio:Holokaŭsto en Francio
Kategorio:Postvivintoj el la Holokaŭsto
Kategorio:Francaj judoj
Kategorio:Homoj de Essonne
Celebesa skolopo

La **Celebesa skolopo**, *Scolopax celebensis*, estas mezgranda vadbirdo de la genro *Scolopax*, familio de Skolopedoj, kiun nomigas la genro, kaj ordo de Ĥaradrioformaj, karakterizita de longa mallarĝa beko kaj kamufla malhelbruna plumaro. Ĝi estas pli granda ol la Eŭrazia skolopo kaj havas multe pli malhelan plumaron kaj etajn ruĝecajn punktojn.

Tiu specio estas limigita al malsekaj montaraj arbaroj de la insulo Sulaveso en Indonezio. Oni konas malmulte pri tiu specio kaj ties kutimoj.

## Referencoj 
* *Shorebirds* de Hayman, Marchant kaj Prater, ISBN 0-7099-2034-2

## Eksteraj ligiloj 
* BirdLife Informaro pri Specioj 

Kategorio:Skolopoj
Kategorio:Birdoj de Azio
Kulto de personeco

**Kulto al personeco** signifas ke oni glorigas personon tiel ke similas al religia kulto. Oni celas precipe la glorigon de politika gvidanto. En politikaj reĝimoj, kie la figuro de la ŝtatestro estas grava por subteni la reĝimon, oftas la **personkulto**, kiel okazis ĉe la epokoj de Adolf Hitler, Benito Mussolini, Josif Stalin, Francisco Franco, Mao Zedong, Nicolae Ceaușescu, Enver Hoĝa, Kim Il-sung. Foje temas pri persona rilato al la figuro de la politikestro aŭ religiestro.

## Rezultoj
La Kantoj de la kultura revolucio estis kantoj produktitaj en Ĉinio en la periodo de la kultura revolucio kiel formo de propagando kaj kulto al la personeco al Mao Ce-dong.

## Vidu ankaŭ 
* Kulto al la personeco de Nicolae kaj Elena Ceaușescu
* Senstalinigo
* Valle de los Caídos
* Granda Monumento Mansudae

Kategorio:Sociologio
Kategorio:Politiko
Princino Cuguko de Takamado

La japana **Princino Cuguko de Takamado** naskiĝis la . Ŝi estas filino de la forpasinta Imperia moŝto Princo Takamado kaj Ŝia Imperia moŝto Princino Takamado. Princino Cuguko diplomiĝis ĉe mezlernejo kaj nun estas studento ĉe Edinburga Universitato en Britio, studante sociologion. Lastatempe en 2006 ŝi reprezentis la Imperian familion ĉe la festoj de la arĝenta geedziĝa datreveno de Granda Duko Henri kaj Granda Dukino María Teresa de Luksemburgo.

## Klaĉgazetaj raportoj 
La , la Japana klaĉgazeto "Shukan Bunshun" raportis, ke Princino Cuguko kreis profilon por si en japana retejo "SNS" ("Social Network Service" t.e. *Socia Reta Servo*) alpreninte pseŭdonimon kaj parolis eksplicite pri siaj propraj seksaj interesoj.

Kontraste kun la publika bildo de anoj de la japana imperiestra familio, kies privata vivo estas kovrita de tabua vualo de krizantemo, ŝia retejo kun infanaĵa skribo estis konsiderata "obscena" de la amaskomunikiloj eĉ tute sen seksaj bildoj. La gazeta artikolo estas tro tikla por japanoj tiel ke la plejmulto de la amaskomunikiloj en Japanio intence malagnoskis ĝin kaj la Imperia Familia Agentejo ne publikigis oficialan komunikon. Nur kelkaj ĉinaj ĵurnaloj kaj la japana klaĉgazeto "Josei Jishin" raportis pri ĉi tiu okazaĵo.

## Fontoj 
Kategorio:Japanaj imperiestroj
Kategorio:Japanaj princinoj
Fieseler

**Fieseler** estis firmao produktanta aviadilojn, i.a. la Fieseler Storch.

Ĝi konstruis la V1, nome bombo kun flugiloj, sen stiranto, da kiuj multaj estis senditaj dum la Dua Mondmilito kun bomboj al Londono.

## Vidu ankaŭ 
* Bombardado de Kassel dum la Dua Mondmilito

Kategorio:Firmaoj
Kategorio:Aviadiloj
Kategorio:Ekonomio de Germanio
Moluka skolopo

La **Moluka skolopo**, *Scolopax rochussenii*, konata ankaŭ kiel **Obia skolopo** estas mezgranda vadbirdo -ĝis 40 cm longa- de la genro *Scolopax*, familio de Skolopedoj, kiun nomigas la genro, kaj ordo de Ĥaradrioformaj, karakterizita de longa, malhela kaj mallarĝa beko kaj kamufla malhelbruna plumaro nigre striita supre kaj flavoranĝa sube, ĉiomarkita de larĝaj flavecaj punktoj. Tiu specio estas la plej granda de la skolopoj, 25 % pli grandaj ol la Eŭrazia skolopo.

Temas pri endemio en Indonezio; la Moluka skolopo, *Scolopax rochussenii*, estas limigita al du etaj insuloj de Nordaj Molukoj. Ĝi estas konata nur el ok ekzempleroj, la plej malfrua kolektita en 1980. Nenion oni konas pri ties kutimoj.

Pro perdo de sia medio kaj limigo de ĝi tiu specio estas konsiderata kiel vundebla specio ĉe Ruĝa Listo de IUCN de minacataj specioj.

## Referenco 
* *Shorebirds* de Hayman, Marchant kaj Prater, ISBN 0-7099-2034-2

## Eksteraj ligiloj 
* BirdLife Informaro pri Specioj 
* Ruĝa Listo IUCN

Kategorio:Skolopoj
Kategorio:Birdoj de Indonezio
Ammersee

**Ammersee** (lago **Ammer**) estas lago en supra Bavario (Germanio) situanta sudokcidente de Munkeno inter urboj Herrsching (distrikto Starnberg) kaj Dießen (distrikto Landsberg). Kun surfaca areo de proksimume 47 kvadrataj kilometroj ĝi estas inter kvin la plej grandaj lagoj de Germanio. Ĝia alto estas 520 metroj, ĝia maksimuma profundo estas 81 metroj. Simile al aliaj lagoj de Bavario, Ammersee ekestis pro degelado de glaĉeroj fine de la lastas glaciepoko.

La lago estas nutrita per rivero antaŭ la lago nomata "Ammer", kiu plufluas el la lago je la nomo "Amper". Samkiel la najbara lago, Starnberger See, kiu estas simila en amplekso kaj formo, ĝi estas populara loko por akvosporto.

La lago *Ammersee* kaj la rivero Amper estas parto de antikva kelta komerca vojo pri sukceno, kiu sude plukondukiĝas tra la montaro Alpoj pere de la montpasejo Brenner.

En antikvaj tempoj, la kelta urbo *Damasia* situis proksime de la lago.

Kategorio:Lagoj en Bavario
Kategorio:Distrikto Landsberg
Kategorio:Distrikto Starnberg
Ostrołęka

200px|eta|maldekstra|La urbodomo
**Ostrołęka** estas urbo apud la rivero Narew en la provinco (historie vojevodio) Mazovio de Pollando. Libera reĝa urbo en Krono de la Regno de Pollando.

Komence de la jaro 2005, la urbo havis proksimume 54000 loĝantojn.

## Konindaj personoj 
* Wiktor Gomulicki, pola poeto, verkisto, kolektisto, kunkreinto de la pola pozitivismo

## Honora civitano 
* Ryszard Kaczorowski, prezidento de Pollando en ekzilo

## Partneraj urboj 
* 20px Meppen en Germanio, ekde 1994
* 20px Cafelandia en Brazilo, ekde 1999
* 20px Balassagyarmat en Hungario, ekde 2000
* 20px Alytus en Litovio, ekde 2001
* 20px Masti (Масты) en Belorusio, ekde 2002

## Eksteraj ligiloj 
* oficialaj paĝoj de la urbo (en la pola, angla, germana kaj rusa)

Kategorio:Urboj de Mazovia provinco
Kategorio:Urboj en Pollando
Andkjelvatnet

**Andkjelvatnet** estas lago de Norvegio. Ĝi situas en la provinco Nordland kaj apartenas al la komunumo Sørfold. La laga areo kovras 5,07 kvadratajn metrojn, kaj la bordo ampleksas 17,08  kilometrojn. 

## Vidu ankaŭ
* Listo de lagoj en Norvegio

Kategorio:Lagoj en Norvegio
Apavatn

**Apavatn** estas lago en sudokcidenta Islando. Kun surfaca areo de ĉirkaŭ 13 km² ĝi estas malmulte pli granda ol la najbara lago Laugarvatn, kiu kuŝas norde de Apavatn.

Apavatn estas konata por ĝia bona fiŝkaptado, aparte de truto.

## Eksteraj ligiloj 
* http://www.nat.is/nateng/apavatn.htm  (informo)
* http://www.arctic-images.com/picture_gallery/Hot/hot_pages/pages/Apavatn.htm (fotoj)

Kategorio:Lagoj en Islando
Arendsee (lago)

**Arendsee** estas lago en la distrikto Altmark Salzwedel, Saksio-Anhalto, Germanio.

## Historio 
La areo estis unue menciita dum la jaro 1184.

## Eksteraj ligiloj 
* paĝo en la paĝaro de la komunumaro 

Kategorio:Distrikto Altmark Salzwedel
Kategorio:Lagoj en Germanio
Kategorio:Saksio-Anhalto
Lago Astrolabe

Antaŭe nomita Lago Green, lago **Astrolabe** situas en regiono Whitewater de Departemento Renfrew en Ontario (Kanado). 

Astrolabe
Mudá

**Mudá** [muDA] estas municipo en la nordo de la provinco Palencio, en la regiono Kastilio-Leono, Hispanio. Ĝi apartenas al la komarko *Montaña Palentina*. 

## Geografio
230px|eta|maldekstra|Sonorilmuro de la preĝejo de Mudá.
Ĝia municipa teritorio okupas totalan areon de 6,81 km² kaj laŭ la demografia informo de la municipa censo fare de la INE en 2021, ĝi havis 81 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 100 el 1900. Ĝi distas 117 km de Palencio, provinca ĉefurbo.

Mudá kun San Cebrián de Mudá formas la Valon de Mudá. 

## Historio
La areo apartenis unue al la Regno Kastilio. En Mezepoko okazis reloĝado. 

## Aktualo
Tradiciaj enspezofontoj estis minado, agrikulturo (cerealoj kaj vitejoj) kaj brutobredado (ŝafoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo kaj la ermitejo. Antaŭe ĝia ekonomio baziĝis sur karbaj minoj, kiuj, hodiaŭ, estas fermitaj.

## Esperantio 
Toño del Barrio en 2006 verkis artikolon *Mi trovis mian vilaĝon en du Vikipedioj*, pri la emo de Vikipediistoj krei artikolojn pri negravaj aferoj nur por altigi la prestiĝon de sia Vikipedio. Tiam la esperantlingva Vikipedio enhavis ĉirkaŭ 60 000 artikolojn; en 2022 pli ol 300 000.

## Vidu ankaŭ 
* Municipoj de la provinco Palencio

## Notoj
Kategorio:Municipoj de Palencio
Rezervujo Ashokan

**Rezervujo Ashokan** estas rezervujo en Departemento Ulster en Nov-Jorkio en Usono. La rezervujo estas en la orienta fino de la ŝtata parko Catskill, kaj estas unu el kelkaj rezervujoj kreitaj por provizi akvon por urbo Novjorko. eta|maldekstra|350ra|La suda fino de la fermita  vojo.

## Eksteraj ligiloj 
* Neformala historio de rezervujo Ashokan

Kategorio:Lagoj en Nov-Jorkio
Bachman

**Bachman** estas malgranda pur-akva lago situanta en norda Dallas en Teksaso (Usono). Ĝi kovras areon de 0,83&nbsp;km² en nordokcidenta Dallas kaj situas sur la nordokcidenta rando de laga kampo de Dallas en la flughavena vojo de surteriĝo. Ĝi estis originale konstruita en 1903 per akvobarigo de branĉo Bachman kiel akva fonto por Dallas, sed ĝi montriĝis tro malgranda por ĝiaj bezonoj kaj al ĝi estis aldonita Blanka Roka Lago en 1911.

Kategorio:Lagoj en Teksaso
Lago Baker

**Baker** aŭ **Qamani’tuaq** (*kie la rivero vastiĝas*) estas lago lokigita en Nunavuto, Kanado kaj estas proksimume 1,887 km² (729 mi²) de amplekso. La lago estas nutrita per Riveroj Thelon de la okcidento kaj Kazan de la sudo kaj elfluas en fjordon Chesterfield kaj plu enen de Hudsona Golfo.

## Eksteraj ligiloj 
* Hamleto de Bakista Lago 
* Maparo de Kanado, Lagoj de Nunavuto 

Baker
Llyn Tegid

**Llyn Tegid** (foje *Bala Lake* en la angla) estis la plej granda natura lago en Kimrio antaŭ kiam la nivelo estis altigita por helpi subtenon de fluo de kanalo Llangollen. Ĝi estas 4 mejloj / 6.4 km longa per mejlo / 1.6 km larĝa) kaj estas kun rezervo pri subita kaj danĝera (inundoj, inundas, superakvas, superakvegoj, superakvegas). Ĝi estas krucigita per la Rivero _Dee_ kaj ĝiaj akvoj estas fame profunda kaj klara. La urbo de _Bala_ (sidas, kovas) je ĝia norda fino kaj la mallarĝa kalibro Bala (lago) Fervojo (kuras, ruligas) por kelkaj kilometroj laŭ la laga suda bordo.

Bala (lago) havas abunda ezoko, Eŭropa _perch_, truto, angilo kaj _gwyniad_. Ĝi ankaŭ enhavas la tre malofta _mollusc_ *_Myxas_ _glutinosa_* - la _Glutinous_ heliko. Laŭ legendo la lago estas loĝita per monstro sciata kareseme kiel *_Teggie_*.

La lago nun (formoj, formas) parto de la Rivero _Dee_ preskriba Sistemo kaj la nivelo je ĝia _outflow_ estas aŭtomate (funkciigita, regita). Dependanta sur (flui, fluo) kondiĉoj kaj la nivelo akva en _Llyn_ _Celyn_, akvo povas (flui, fluo) ĉu enen la lago aŭ ekster de la lago je la normala _outflow_ punkto.

En la 1990-aj jaroj la lago suferis de floras de blua-verdalgoj kiu indikis grava kaj (ĝenanta, zorganta) _eutrophication_ de la lago. Sinsekva _investigative_ laboro per la Ĉirkaŭaĵa Agentejo kaj la organizaĵo de _partnership_ (maniero, proksimiĝi, proksimiĝo) kun la akva industrio, la bienanta komunaĵo kaj aliaj havas enmeti loka plano por reduktanta diskreta kaj difuzi (poluo, poluado) (enigoj, enigas) al la lago.

Nombro de (korporacioj, korporacias, kompanioj, kompanias) provizi (kajakoj, kajakas), (jaĥtoj, jaĥtas) kaj diversaj alia (klavas, specoj) de (boatoj, boatas) luebla al (turistoj, turistas). Sur (ferioj, ferias) ĉi tiuj (servoj, servas) preni tre okupita kaj antaŭen libranta estas esenca.

## Eksteraj ligiloj 
*Bala (lago) 
*Bala (lago) Ilustris Gvidi
*(Aspektanta, Celanta) de '_Teggie_' je Bala (lago) 

## Referencoj 
Kategorio:Lagoj en Kimrio
Balvatnet

**Balvatnet** (samee *Bállávvre*, tutekzakte en la lule-samea lingvo) estas lago de Norvegio. Ĝi situas en la komunumo Saltdal kaj en la provinco Nordland, kaj apartenas al la nacia parko *Junkerdal*. La lago kovras surfacan areon de 41,46 kvadrataj kilometroj kaj ĝia borda longo estas proksimume 54,32 kilometroj.

## Vidu ankaŭ
* Listo de lagoj en Norvegio

Kategorio:Lagoj en Norvegio
Ursa Lago (Idaho-Utaho)

**Ursa Lago** - angle *Bear Lake* - estas natura pura akva lago dividita per la limo Utaho - Idaho en Usono. Ĝi estas la dua plej granda natura pur-akva lago en Utaho.

La lago estas nomata la "**Antiloj de la Roka Montaro**" pro sia unika bluverda akva koloro, rezulte de kalkoŝtonaj sedimentaĵoj en la akvo. La karakterizaĵoj de la la laga akvo gvidis al la evoluo de kelkaj unikaj specioj kiuj naturstate nur vivas en la lago. La ursa lago formiĝis antaŭ almenaŭ 250 000 jaroj.

## Notoj 
## Eksteraj ligiloj 
* retejo de oficejo por vizitantoj de la lago (angle)

Kategorio:Lagoj en Idaho
Kategorio:Lagoj en Utaho
Rezervujo Amistad

**Rezervujo Amistad** estas rezervujo sur la Rio Grande del Norte je ĝia kunfluo kun la diabla Rivero je 19 kilometroj nordokcidente de Del Rio en Teksaso en Usono.
## Vidu ankaŭ 
Aliaj rezervujoj de la subŝtato Teksaso estas:
* rezervujo Bastrop
* rezervujo de rivereto Brady
* rezervujo de rivereto Coleto
* rezervujo de rivereto Gibbons

Kategorio:Lagoj en Teksaso
Kategorio:Lagoj en Meksiko
Binnenalster

**Binnenalster** (signifo de la vorto estas "ena Alster") estas unu el du artefaritaj lagoj en la urbaj limigoj de Hamburgo, Germanio, kiu estas formita per rivero Alster (la alia lago el al du estas Außenalster).

Kategorio:Lagoj en Germanio